stanford-oval/wikipedia huggingface dataset:
Maastohiihdon Suomen Cup 2022–2023
Palkintorahat

Palkintorahoja maksetaan kaudella 2022–2023 yhteensä 70 000 €. SM-kilpailuista ei jaeta osakilpailukohtaisia palkintoja. Viestikilpailujen palkinnot jaetaan seuroille. Palkinnot jaetaan oheisen taulukon perusteella.
Taulukossa lyhenne HK tarkoittaa henkilökohtaisia kilpailuja.
| Sijoitus | HK-kokonaiscup | Viestikokonaiscup | HK-osakilpailu | Viestiosakilpailu |
| --- | --- | --- | --- | --- |
| 1. | 5 000 € | 5 000 € | 600 € | 1 000 € |
| 2. | 3 000 € | 3 000 € | 400 € | 500 € |
| 3. | 2 000 € | 2 000 € | 200 € | 300 € |
| 4. | 800 € | 900 € |  |  |
| 5. | 600 € | 600 € |  |  |
| 6. | 400 € | 300 € |  |  |
Televisiointi

Suomen Cupin kaikki kilpailut televisioidaan Ylen ja Viaplayn kanavilla.
Osmo Kurola

Osmo Aarne Kurola (s. 20. huhtikuuta 1948 Raahe) on suomalainen juristi, poliitikko ja virkamies. Kurola toimi kansanedustajana vuosina 1995–1999 edustaen Lapin läänin vaalipiiriä ja kuului Kansallisen Kokoomuksen eduskuntaryhmään. Ennen kansanedustajuuttaan hän työskenteli Rovaniemen tuomiokunnan, Rovaniemen hovioikeuden, Rovaniemen kihlakunnan rekisteritoimiston ja Lapin lääninhallituksen palveluksessa ja oli Rovaniemen kaupunginvaltuustossa.
Ossian Suvanto

Otto Ossian Hemming Suvanto (sukunimi aik. Lillberg; 2. syyskuuta 1885 Sauvo – 26. syyskuuta 1975) oli suomalainen kirjailija.
Suvanto toimi kiertävänä raittiuspuhujana. Ammatiltaan hän oli kotiteollisuustuotteiden kauppias Turussa. Suvannon vanhemmat olivat vuokraviljelijä Otto Hjalmar Lillberg ja Kustava Vilhelmina Wahlroos. Suvannon puoliso oli Julia Alina (o.s. Jakobsson) vuodesta 1920.
Teoksia

Kovan koulun käynyt : kuvauksia kansan elämästä. Tekijä, Turku 1915
MattiP

| Matti Pentikäinen> Henkilötiedot.Muusikko |
| --- | --- |
Taiteilijanimi:  MattiP Teeth Lars Nuin Triple
Laulukielet:  englanti, suomi
Tyylilajit:  rap, dubstep, grime
Yhtyeet:  Ceebrolistics Murmurecordings Salamaryhmä Fo' Minute Soldiers Arch of Neo
Levy-yhtiöt:  Fullsteam Records
  [ Muokkaa Wikidatassa ] [ ohje ]  
MattiP (tai Mattip, oik. Matti Pentikäinen) on suomalainen elektronisen hip hopin artisti. Hän on tunnettu Ceebrolistics-yhtyeen jäsenenä. Hän on myös soolouralla ja hänen debyyttialbuminsa Save the King julkaistiin huhtikuussa 2008. Ceebrolistics-yhtyeen ohella MattiP on kuulunut myös Salamaryhmä-yhtyeeseen.
Matti Pentikäisen puoliso on näyttelijä-laulaja Maria Ylipää ja heillä on kolme lasta. Matti Pentikäisen veli on ammattijääkiekkoilija Atte Pentikäinen.
Diskografia > Soolo

Kingsong10inch (2003)
Aavaavaa (2005) (runokirja+cd)
Save the King (2008)
Shawty (2011)
The King Tape (2015)
Diskografia > Ceebrolistics

0. EP (2001)
Ö EP (2005)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Pijall | "Eino Sunshine" | The Cave | Indievidual | 1999 |
| Pijall | "Meistä moneksi" | The Cave | Keizuke & Mörkö | 1999 |
| Siniset Punaiset Miehet | "Viilto", "Erä erilaisia uima-s.", "Pussit" | Legenda: The Golden Years |  | 2000 |
| Serkkupojat | "Mut" | Tulitus, tilitys, tiputus |  | 2002 |
| SRKKPJT | "Mutmut" | Tummut |  | 2004 |
| Paarma | "Paimen skit" | Pidä liekkis |  | 2005 |
| Infekto | "Beautiful" | Occam's Razor |  | 2005 |
| Syvävesi | "Tällätiellä" | III |  | 2006 |
| Jukka Poika | "Sticks for the Stoove" | Apajilla |  | 2006 |
| Saurus | "Keskipiste" | Elossa | Heikki Kuula, Samae Koskinen & Jimi Tenor | 2011 |
| Ameeba | "Tiedosta" | Montako puuta on metsä? |  | 2012 |
| Ameeba | "Illo" | Montako puuta on metsä? | Pijall | 2012 |
Aiheesta muualla

MattiP Myspacessa (englanniksi)
Matti Pentikäisen Twitter-mikroblogi (englanniksi)
Oksathres

Oksathres (Oksathres, Oksyatres, Eksathres, pers. ‏Vaxšuvarda‎) oli Persian kuninkaan Dareios III:n veli. Issoksen taistelussa hän puolusti veljeään hyökkääviä makedonialaisia ratsumiehiä vastaan. Oksathres liittyi Aleksanteri Suuren kannattajiin vuonna 330 eaa. sen jälkeen, kun Bessos murhasi Dareioksen. Aleksanteri luovutti Bessoksen Oksathreelle sen jälkeen, kun tämä saatiin kiinni. Oksathres antoi ristiinnaulita Bessoksen samalla paikalla, jolla hänen veljensäkin oli surmattu.
Oksathreella oli yksi tytär, Amastris, joka meni naimisiin Aleksanteri Suuren sotapäällikön Krateroksen kanssa Susassa pidetyissä häissä vuonna 324 eaa.
Ossian Skiöld

| Mitalit | Mitalit | Mitalit |  |
| --- | --- | --- | --- |
|  Skiöld 1920-luvulla. |  Skiöld 1920-luvulla. |  Skiöld 1920-luvulla. |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Amsterdam 1928 | moukari |  |
Ossian Esaias Skiöld (22. kesäkuuta 1889 Appuna – 22. elokuuta 1961 Bålsta) oli ruotsalainen moukarinheittäjä ja olympiamitalisti.
Skiöld saavutti olympiahopeaa Amsterdamissa 1928 irlantilaisen Patrick O’Callaghanin jälkeen. Skiöld kilpaili olympiatasolla myös Pariisissa 1924, missä hän sijoittui viidenneksi, ja Los Angelesissa 1932, missä hän oli 43-vuotiaana neljäs. Neljänneksi Skiöld sijoittui myös Torinon EM-kilpailuissa 1934, jolloin hän oli 45-vuotias. Ruotsin mestaruuden Skiöld voitti kuudesti putkeen vuosina 1925–1930. Lisäksi hän voitti mestaruuden painonheitossa vuonna 1928.
Aiheesta muualla

Kuvia tai muita tiedostoja aiheesta Ossian Skiöld Wikimedia Commonsissa
Ossian Skiöld Kansainvälinen olympiakomitea. (englanniksi)
Oksaratasnahikas

| Oksaratasnahikas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Marasmiaceae
Suku::  Nahikkaat Marasmius
Laji::  rotula
Kaksiosainen nimi
 Marasmius rotula  (Scop.) Fr. 
Katso myös
   Oksaratasnahikas Commonsissa 
Infobox OKNimi-testi OK: 
Oksaratasnahikas (Marasmius rotula) on kuperan laakea nahikaslaji. Sen lakki on valkoinen. Sienen heltat ovat valkoiset. Sen jalka on musta tai ruskeanmusta ja kiiltävä. Nahikas kasvaa maahan pudoinneilla lehdillä tiheinä ryhminä. Sitä tavataan Etelä-Suomessa.
Olympianero

Olympianero oli Yle TV2-kanavalla Suomessa kesällä 1996 esitetty olympialaisaiheinen visailuohjelma, jota tehtiin kymmenen jakson verran. Kukin jakso kesti noin puoli tuntia. Ohjelmaa juonsi Olli Keskinen, ja kilpailun tuomarina taustalla istui Suomen urheilutietäjien yhdistyksen puheenjohtaja Erik Relander. Ohjelman tuottivat TV2 ja Sitruuna Ryhmä Ky. Aiemmin TV2:ssa oli esitetty osittain samojen tekijöiden Lätkänero-visailuohjelmaa.
Olympianerossa oli mukana kymmenen kilpailijaa, ja jokaisessa jaksossa kaksi heistä kilpaili toisiaan vastaan. Kilpailijat oli valittu Suomen urheilutietäjien yhdistyksen jäsenistöstä. Kilpailu käytiin live-yleisön edessä, ja studiossa oli myös nelihenkinen XL-yhtye soittamassa alku-, väli- ja loppusoittoja. Kilpailukysymykset koskivat pääasiassa kesäolympialaisia aikavälillä 1952–1992 ja ne olivat osittain Suomen Urheilukirjaston tietopalvelun, osittain ohjelman tuottajien laatimia.
Kilpailun kulku

Nopeatempoinen kilpailu oli jaettu kahdeksaan osioon:
Kuvanauha. Kilpailijoille esitettiin jostakin urheilutapahtumasta kuvanauha, johon liittyen juontaja esitti ensin yhden pisteen, sitten kolmen pisteen ja lopuksi viiden pisteen arvoisen kysymyksen. Vastausvuoron kuhunkin kysymykseen sai nopeammin edessään ollutta nappia painanut kilpailija.
Vihjekysymykset. Juontaja esitti erikseen kummallekin kilpailijalle kolme kysymystä, joihin hän antoi viiden, kolmen ja yhden pisteen vihjeen.
Kuka Kuvassa? Monitorilla esitettiin hitaasti selkeytyvä kuva, ja kilpailijoiden tehtävänä oli tietää, kuka on kuvan esittämä henkilö. Vastausvuoron sai nappia painamalla, ja vastauksen pistearvo pieneni kymmenestä pisteestä alaspäin kuvan selkeytymisen myötä.
Tuplaus. Juontajalla oli kädessään kolme yhden pisteen, neljä kolmen pisteen ja kolme viiden pisteen kysymystä. Vastausvuoron sai nappia painamalla, ja jos vastasi oikein, sai halutessaan vastata seuraavaankin kysymykseen ja tuplata sen antaman pistemäärän. Jos kilpailija vastasi tuplauksessa väärin, joutui hän luovuttamaan seuraavassa kysymyksessä vastausvuoron toiselle kilpailijalle.
Kuka puhuu? Kilpailijoille esitettiin ääninauha, jolta tuli tunnistaa puhuva henkilö. Vastausvuoron sai nappia painamalla, ja oikea vastaus tuotti viisi pistettä.
Kuvanauha. Kummallekin kilpailijalle esitettiin oma kuvanauha, johon liittyen juontaja kysyi yhden, kolmen ja viiden pisteen arvoisen kysymyksen.
Tuloshämminki. Kilpailija valitsi yhden juontajan kädessä olleista korteista, joissa luki yksien olympiakisojen paikka ja vuosi, esimerkiksi México 1968. Tämän jälkeen kilpailijan monitorissa näytettiin yksitellen viisi valituksi tulleitten kisojen mitalitulosta, ja kilpailijan piti tietää noin kymmenessä sekunnissa tuloksen tekijän nimi, laji ja sijoitus. Esimerkiksi Méxicon kisojen tapauksessa yksi monitorissa esitetty tulos oli 19,225, ja tällöin oikeaksi vastaukseksi kelpasi: Olli Laiho, hevosvoimistelu, hopeaa. Täysin oikeasta vastauksesta sai kolme pistettä mutta epätäydellisestä ei yhtään.
Välierässä ja loppuottelussa tämän osion tilalla oli nimihämminki, jossa piti tunnistaa tiettyjen kisojen mitalisti muutamasta monitorissa esitetystä kirjaimesta.
Kyllä tai ei. Viimeisessä osiossa juontaja luki kummallekin kilpailijalle erikseen kuusi väitettä, joihin kilpailijan piti vastata kyllä tai ei sen mukaan, pitikö väite paikkansa tai ei. Oikeasta vastauksesta tuli kaksi pistettä lisää mutta väärästä vastauksesta vähennettiin kaksi pistettä.
Kilpailujärjestelmä ja kilpailijat

Ohjelman kymmenestä jaksosta viisi ensimmäistä koostui alkueristä. Kustakin viidestä erästä voittaja pääsi jatkoon ja heidän lisäkseen myös eniten pisteitä kerännyt häviäjä. Kolmessa seuraavassa jaksossa käytiin välierät. Loppuotteluun pääsi kaksi eniten pisteitä kerännyttä välierien voittajaa, mutta kolmas välierävoittaja putosi jatkosta. Loppuottelu oli kaksiosainen, ja toisessa osassa jatkettiin suoraan ensimmäisessä osassa kerätyin pistein.
| Erä | Voittaja | Häviäjä | Pisteet |
| --- | --- | --- | --- |
| 1. alkuerä | Reijo Laaksonen | Vesa-Matti Peltola | 71–48 |
| 2. alkuerä | Esa Kaihlajärvi | Pasi Hautala | 27–22 |
| 3. alkuerä | Jukka Mukala | Jari Hakalax | 50–41 |
| 4. alkuerä | Antti O. Arponen | Pekka Rinne | 49–41 |
| 5. alkuerä | Ossi Virtanen | Mika Perkiömäki | 34–20 |
| 1. välierä | Esa Kaihlajärvi | Reijo Laaksonen | 35–24 |
| 2. välierä | Jukka Mukala | Ossi Virtanen | 43–9 |
| 3. välierä | Vesa-Matti Peltola | Antti O. Arponen | 36–29 |
| 1. finaali | Vesa-Matti Peltola | Jukka Mukala | 70–48 |
| 2. finaali | Vesa-Matti Peltola | Jukka Mukala | 115–113 (45–65) |

Olympianeron voittajalle oli luvattu palkinnoksi matka seuraamaan Atlantan kesäolympialaisia, mutta kilpailun voittanut Vesa-Matti Peltola ei ollut halukas lähtemään matkalle vaan vaihtoi palkintonsa televisioon ja videonauhuriin. Muille kilpailijoille ei palkintoja jaettu.
TV-esitykset

Ohjelma nauhoitettiin Tampereen Tohlopin studiolla 11.–14. kesäkuuta 1996. Ohjelmaa esitettiin TV2:ssa kolme kertaa viikossa. Ensimmäinen jakso esitettiin 26. kesäkuuta ja viimeinen 18. heinäkuuta.
Nuottasaari

| Nuottasaari |
| --- | --- |

 Kaupungin kartta, jossa Nuottasaari korostettuna.
Kaupunki:  Oulu
Suuralue:  Nuottasaaren suuralue
Kaupunginosa nro:  7
Väkiluku:  352  31.12.2023
Työpaikkoja:  1 532 kpl   (31.12.2016)
Osa-alueet:  Heinäpää, Nuottasaari, Oritkari
Postinumero(t):  90120
Nuottasaari on Oulun kaupunginosa välittömästi keskustan eteläisimpien eli Hollihaan ja Leverin kaupunginosien lounaispuolella. Asukkaita kaupunginosassa on noin 370.
Kaupunginosan näkymät

Nuottasaari on pääosin teollisuusaluetta, asuinalueet sijaitsevat lähellä keskustaa kaupunginosan koillisosassa. Aluetta hallitsevat Stora Enson Oulun tehtaat, Oritkarin yhdistettyjen kuljetusten terminaali ja Oulun satama. Tehdasalueen välittömässä läheisyydessä on pieni omakotitaloalue, kerrostalot taas ovat lähempänä keskustaa. Kaupunginosan pohjoisreunalla sijaitsevat Heinäpään urheilukeskus ja sen vieressä Nuottasaaren koulu ja päiväkoti.
Tehdasalue ja satama

Efora Oy
Eka Chemicals Oy
Eka Polymer Latex Oy
Kraton Chemical Oy (ent. Arizona Chemical)
Oulun Voima Oy
Stora Enson Oulun tehtaat
Alueella sijaitsevat myös Oritkarin ja Nuottasaaren satama-alueet kemikaalilaitureineen. Aiemmin alueella on sijainnut muun muassa Oulun lastulevytehdas.
Kuvia Nuottasaaresta

Stora Enson tehtaat.
Nuottasaaren koulu.
Stora Enson alue Heinäpään mäeltä.
Nuottasaarenkatu tehdasalueelle päin. ‎
Aiheesta muualla

Kuvia tai muita tiedostoja aiheesta Nuottasaari Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Oh Beom-seok

Oh Beom-seok
Oh Beom-Seok (29. heinäkuuta 1984 Pohang Etelä-Korea) on eteläkorealainen jalkapalloilija. Pelipaikaltaan hän on oikea laitapuolustaja.
Seurajoukkueura

Seuratasolla Oh edustaa Korean Police FC:tä. Aiemmin urallaan hän pelannut myös Pohang Steelersin (70 ottelua, 3 maalia), Yokohama FC:n (10 ottelua), FC Krylia Sovetov Samaran (28 ottelua), Ulsan Hyundai FC:n (33 ottelua, 4 maalia) ja Suwon Bluewingsin (26 ottelua) riveissä.
Maajoukkueura

Etelä-Korean jalkapallomaajoukkueessa Kim on vuodesta 2010 lähtien pelannut 40 ottelua ja tehnyt 2 maalia. Hän oli mukana Etelä-Korean joukkueessa myös vuoden 2010 MM-kisoissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Oh Beom-Seok
Käännös suomeksi
Oh Africa

| ”Oh Africa” Akon ft>  Keri Hilson |
| --- | --- | --- |

Singlen tiedot
 Julkaistu: 31. tammikuuta 2010
 Formaatti: CD single, digitaalinen lataus
 Tuottaja(t): Alexander "PrettyBoiFresh" Parhm, Jr
 Tyylilaji: R&B, worldbeat
 Kesto: 03.21
 Levy-yhtiö: Interscope/Universal
Akonin muut singlet
| ”Shut It Down” 2009 | ”Oh Africa” 2010 | ”Push Push” 2010 |
Keri Hilsonin muut julkaisut
| ”I Like” 2009 | ”Oh Africa” 2010 | ”Got Your Back” 2010 |
Oh Africa on yhdysvaltalaismuusikko Akonin kappale, jolla vierailee yhdysvaltalaislaulaja Keri Hilson. Se on hyväntekeväisyyssingle, joka julkaistiin Akonin hyväntekeväisyysprojektia varten antaakseen tukea Afrikan vähäosaisille lapsille. Kappale julkaistiin digitaalisesti ladattavana 52:n Grammy-palkintogaalan vastaisena yönä 31. tammikuuta 2010 musiikkivideon kera. Soweto Gospel Choir sekä nuoret sisarukset monista maista esiintyvät myös singlellä. Jalkapalloilijat Thierry Henry, Didier Drogba, Kaká, Fernando Torres, Lionel Messi, Frank Lampard, Michael Ballack sekä Andrei Aršavin esiintyvät omassa cameoroolissaan musiikkivideolla.
Kappalelista

"Oh Africa"
"Oh Africa" (Instrumental)
"Oh Africa" (Video)
"Oh Africa" (Making Of The Commercial)
"Oh Africa" (Making Of The Song)
Listasijoitukset

| Listat (2010) | Paras sijoitus |
| --- | --- |
Tanska (Tracklisten): 8 
Unkari (Single Top 20): 4 
Sveitsi (Swiss Music Charts): 52 
Iso-Britannia (Britannian singlelista): 56 
Käännös suomeksi
PRI

PRI voi olla lyhenne ainakin seuraavista:
Partido Revolucionario Institucional (Institutionaalinen vallankumouspuolue), meksikolainen puolue
Partito Repubblicano Italiano, Italian tasavaltalainen puolue
Puerto Ricon kolmikirjaiminen ISO 3166 -maakoodi
Porin rautatieasema, liikennepaikkalyhenne Pri,  rautatieliikennepaikka Suomessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PRI”, voi hakea sivunnimihaulla, laajalla sivunnimihaulla tai tekstihaulla.
Michelle Williams (laulaja)

| Tenitra Michelle Williams |
| --- | --- |
 Michelle Williams vuonna 2015.
Henkilötiedot
Syntynyt: 23. heinäkuuta 1980 (ikä 44)
Ammatti:  laulaja-lauluntekijä, musiikkituottaja, näyttelijä
Muusikko
Taiteilijanimi:  Michelle Williams
Laulukielet:  englanti
Aktiivisena:  2000-
Tyylilajit:  R&B, pop, dancepop, gospel
Yhtyeet:  Destiny’s Child
Levy-yhtiöt:  Columbia, Spirit Rising Music, Sanctuary
Aiheesta muualla
iammichelle.com
  [ Muokkaa Wikidatassa ] [ ohje ]  
Tenitra Michelle Williams (s. 23. heinäkuuta 1980 Rockford, Illinois) on yhdysvaltalainen R&B- ja poplaulaja. Hän on tunnettu Destiny’s Child -yhtyeen jäsenenä. Hän on myös gospellaulaja ja Broadway-näyttelijä. Hän on voittanut kolme Grammy-palkintoa Destiny’s Childissa.
Lapsuus

Kristillisessä perheessä kasvaneena Williams oppi laulamaan kirkkonsa kuorossa. Myöhemmin hän lauloi United Harmony -nimisessä kvartetissa siskonsa Cameronin kanssa. Valmistuttuaan Auburn High Schoolista hän suoritti rikosoikeuden tutkinnon Illinois State Universityssa samalla, kun lauloi taustoja R&B-tähti Monicalle. Niihin aikoihin hän pääsi päämääräänsä ja sai mahdollisuuden tulla osaksi sitä, mikä pian oli globaalina ilmiönä tunnettu Destiny’s Child.
Sooloprojektit

Survivor-albumin julkaisun ja promootion jälkeen Williamsista tuli ensimmäinen jäsen, joka julkaisi soolostudioalbumin. Gospelalbumi Heart to Yours nousi ykköseksi Billboard Gospel -listalla ja siitä tuli vuoden 2002 myydyin gospelalbumi, tehden hänestä Destiny’s Childin jäsenistä ensimmäisen siinä onnistuneen. Sen jälkeen hän breikkasi läpi näyttelemisessä pääroolissaan Broadway-hitti Aidassa paikatessaan R&B-laulaja Toni Braxtonia.
Debyyttinsä menestystä seuraten Williams julkaisi vuonna 2004 toisen albuminsa Do You Know, josta irrotettiin singleksi Destiny’s Childin samanniminen gospelraita. Albumi ei menestynyt yhtä hyvin kuin hänen debyyttinsä, mutta ylsi toiseksi Hot Christian Contemporary Album -listalla ja kolmanneksi Billboard Gospel -listalla.
Do You Know’n vaisumpi esitys saattoi olla syynä joidenkin hartaiden kristillisten ryhmien kasvavalle kritiikille Williamsia kohtaan, koska nämä eivät pitäneet siitä, että hän oli sekä osallistuva sooloartisti gospelmusiikissa että R&B artisti osana maailmanlaajuisesti menestyvää maallista Destiny’s Childia. Williamsin toinen albumi oli myös tuotettu enemmän R&B-sävyisillä rytmeillä ja vahvemmilla sanoituksilla.
Muuta

Syyskuussa 2005 Williams allekirjoitti sopimuksen tukea vaatemerkki The Gapia ja esiintyä sen mainoksissa, joissa hän esiintyi yhdessä muiden musiikkitähtien, kuten Joss Stonen, John Legendin ja Alanis Morissetten kanssa.
Williams teki myös tv-debyyttinsä helmikuussa 2006 UPN:n suositussa komediassa Half&Half, jossa hän näytteli HIV-positiivista levy-yhtiön johtaja Naomia. Hän esiintyi kolmessa jaksossa.
20. helmikuuta 2006 Women’s National Basketball Association eli Yhdysvaltain naiskoripalloliiga ilmoitti, että Williams on Chicago Sky -joukkueen vähemmistöosakas. Lisäksi hänen managerinsa Matthew Knowles on myös Skyn osaomistaja.
2. huhtikuuta Williams avasi painin World Wrestling Entertainmentin vuosittaisen “pay-per-view” Wrestlemanian laulamalla America the Beautiful.
29. elokuuta 2006 Williams esiintyi Celebrity Duetsin ensiesityksessä tähtilaulajana yhdessä näyttelijöiden kanssa, jotka olivat miltei amatöörilaulajia. Hän lauloi I Knew You Were Waiting Alfonso Ribeiron kanssa ja Say My Name Jai Rodriguezin kanssa. Vuonna 2017 Williams kertoi kärsivänsä mielenterveysongelmista, joiden vuoksi hän hakeutui hoitoon vuonna 2018.
Hyväntekeväisyys

Vuonna 2001 Williams lahjoitti 100 000 dollaria kirkolleen St. Paulin Jumalan Kirkolle Rockfordiin, Illinoisiin saadakseen kirkon koulun, St. Paul Academyn kunnostuksen valmiiksi. Hänen setänsä Bishop James E. Washington on kirkon kirkkoherra.
David Foster, Amy Foster-Gillies ja Beyoncé Knowles kirjoittivat Destiny’s Childin viimeisen singlen Stand Up For Love hymniksi Maailman lastenpäivälle.
Destiny’s Child antoi äänensä ja tukensa maailmanlaajuisena lähettiläänä vuoden 2005 ohjelmassa. Tässä roolissa Beyoncé Knowles, Kelly Rowland ja Michelle Williams vierailivat Ronald McDonald -taloissa ympäri maailmaa Destiny Fulfilled... and Lovin’ It -maailmankiertueellaan ja lahjoittivat osan Pohjois-Amerikan lipputuloistaan Ronald McDonald Talot -säätiölle.
Diskografia > Singlet

Heard A Word (2002)
Do You Know (2004)
Let's Stay Together (2005)
We Break the Dawn (2008)
The Greatest (2008)
Hello Heartbreak (2008)
Don't Stop The Music (2008)
If We Had Your Eyes (2013)
Fire (2013)
Say Yes (feat Beyoncé and Kelly Rowland) (2014)
Believe in Me (2015)
Fearless (2018)
Musikaalit

Aida (2003)
The Color Purple (2007)
Aiheesta muualla

Kuvia tai muita tiedostoja aiheesta Michelle Williams Wikimedia Commonsissa
Viralliset kotisivut (Arkistoitu – Internet Archive)
Michelle Williams esiintymässä heinäkuussa 2008.
Metal Ligaenin kausi 2014–2015

| Metal Ligaenin kausi 2014–2015 |
| --- | --- |
Laji:  jääkiekko
Järjestyksessä oleva kausi:  55.
Maa:   Tanska
Joukkueiden määrä:  10
Sarja alkoi:  19. syyskuuta 2014
Sarja päättyi:  12. huhtikuuta 2015
Runkosarjan voittaja:  Herning
Mestari:  SønderjyskE
Toinen sija:  Esbjerg
Kolmas sija:  Frederikshavn
Pistepörssin voittaja:   Clark (Esbjerg)
Pudotuspelien pistepörssin voittaja:   Derlago (Esbjerg)    Quirk (SønderjyskE)
  ← 2013-2014 :  2015-2016 → 
Metal Ligaenin kausi 2014–2015 oli Tanskan jääkiekon pääsarjan Metal Ligaenin 55. kausi. Tanskan mestaruuden voitti lopulta SønderjyskE Ishockey, jolle mestaruus oli historian yhdeksäs ja jo kolmas perättäinen.
Joukkueet

| Joukkue | Kaupunki | Areena | Kapasiteetti |
| --- | --- | --- | --- |
| Aalborg Pirates | Aalborg | Gigantium Isarena | 5 000 |
| Esbjerg Energy | Esbjerg | Granly Hockey Arena | 4 195 |
| Frederikshavn White Hawks | Frederikshavn | Scanel Hockey Arena | 4 000 |
| Gentofte Stars | Gentofte | Gentofte Skøjtehal | 1 000 |
| Herlev Eagles | Herlev | DFDS Seaways Arena | 1 750 |
| Herning Blue Fox | Herning | Kvik Hockey Arena | 3 700 |
| Odense Bulldogs | Odense | Bryggeriet Vestfyen Arena | 3 280 |
| Rungsted Ishockey | Rungsted | Saxo Bank Arena | 2 380 |
| Rødovre Mighty Bulls | Rødovre | Rødovre Skøjte Arena | 3 600 |
| SønderjyskE Ishockey | Vojens | SE Arena | 5 000 |